钦定古今图书集成/方舆汇编/边裔典/第012卷 > 《南蛮北狄同日朝见赋》〈以渡泸款塞咸造阙庭为韵〉
## 钦定古今图书集成/方舆汇编/边裔典/第012卷 > 《南蛮北狄同日朝见赋》〈以渡泸款塞咸造阙庭为韵〉

唐王起

我皇上制百蛮以德辉，刑八狄以威灵，俾旷代之绝
域，同一日而来庭。则不叛不侵，知遐迩之无外；自南
自北，昭声教之永宁。惟蛮也，荒陬有倔强之号；惟狄
也，绝漠有桀黠之暴。辞炎徼应感而偕来，谢穹庐不
期而两造。上乃御正殿，临中区，文物有耀，声明以殊。
小周王之宾肃慎，卑汉后之享单于。于是卉服云集，
旃裘风趋。骏奔而远无不届，麏至而实繁有徒。垂衣
而朝，三表自惭于制虏；止戈为武，五月孰矜其渡泸。
百辟式瞻，九仪以配。宁有截而斯畅，俨无哗而相对。
献琛尽礼，杂彩服以和光；蹶角展容，望珠旒而欣戴。
若非越荒徼，逾紫塞，则南同鱼鳖，安得仰龙章于舜
年；北喻豺狼，未可亲兽舞于尧代。是知历寒乡之觱
发，钦百度兮无阙，忘沓嶂之崭岩，彰九区兮克咸。圣
上惟北辰之位是缵，匪南面之尊自满。穷发斯服，雕
题无算。仰天威以怀柔，化彝德为悃款。盛礼必具，幽
遐既慕。同寅协恭兮斯亲，在远如迩兮斯赴。始差肩
于著定之位，终收迹于敻绝之路。史臣《书》曰：“美异俗
而同臻，象斯华而合”趣，则昔有梯山骤至，航海径渡，
无蛮狄入觐之遇